
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИНЧЕ БЮДЖЕТ ПРАВИН ХУТШӐНӐВӖСЕНЕ ЙӖРКЕЛЕССИ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи раштав уйӑхӗн 25-мӗшӗнче
йышӑннӑ

1 статья
Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" 2021 ҫулхи чӳк уйӑхӗн 16-мӗшӗнчи 81 №-лӗ саккунне ("Республика" хаҫат, 2021, чӳк уйӑхӗн 19-мӗшӗ; 2022, утӑ уйӑхӗн 13-мӗшӗ, юпа уйӑхӗн 5-мӗшӗ; 2023, ака уйӑхӗн 5-мӗшӗ; 2024, чӳк уйӑхӗн 
27-мӗшӗ) ҫакӑн пек улшӑнусем кӗртес:
1) 13 статьян 3-мӗш пайӗнче:
а) пӗрремӗш абзаца "Раҫҫей Федерацийӗн Правительствин резерв фончӗсен укҫи-тенки шучӗпе паракан бюджетсем хушшинчи трансфертсем" сӑмахсем хыҫҫӑн ", ҫавӑн пекех федераци бюджечӗн укҫи-тенки шучӗпе илнӗ бюджет кредичӗсем" сӑмахсем хушса хурас;
ӑ) ҫакӑн пек ҫырса вун пӗрмӗш ҫӗнӗ абзац хушса хурас:
"Чӑваш Республикин республика бюджечӗн пӗтӗмлетнӗ бюджет ҫырӑвне ҫак Саккунӑн 60 статйипе пӑхса хӑварнӑ сӑлтавсемпе улшӑнусем кӗртнӗ чухне.";
б) вун пӗрмӗш тата вун иккӗмӗш абзацсене тивӗҫлӗн вун иккӗмӗш тата вун виҫҫӗмӗш абзацсем тесе шутлас;
2) 14 статьян 1-мӗш пайне ҫакӑн пек ҫырса 4-мӗш пункт хушса хурас:
"4) муниципаллӑ пӗрлӗхсене хавхалантарнӑ чухне, ҫав шутра социаллӑ пурнӑҫпа экономика аталанӑвӗн кӑтартӑвӗсен чи лайӑх пӗлтерӗшӗсене пурнӑҫланӑшӑн (пурнӑҫлама пулӑшнӑшӑн) тата (е) вырӑнти хӑй тытӑмлӑх органӗсен чи лайӑх ӗҫ практикисемшӗн, тата (е) вырӑнти хӑй тытӑмлӑх 
органӗсен ӗҫ-хӗл кӑтартӑвӗсен чи лайӑх пӗлтерӗшӗсене пурнӑҫланӑшӑн хавхалантарнӑ чухне.";
3) 16 статьян 3-мӗш пайӗн пӗрремӗш абзацӗ хӑйӗн вӑйне ҫухатнӑ тесе йышӑнас;
4) 19 статья хӑйӗн вӑйне ҫухатнӑ тесе йышӑнас;
5) 24 статьян 3-мӗш пайӗн тӑваттӑмӗш абзацне "Чӑваш Республикин бюджет учрежденийӗсемпе автономлӑ учрежденийӗсене патшалӑх заданине пурнӑҫлама уйӑрса паракан субсидисемсӗр" сӑмахсем хыҫҫӑн "Чӑваш Республикин республика бюджетӗнчен муниципаллӑ округ (хула округӗн) бюджетне уйӑракан, наци проекчӗсен йышне кӗрекен федераци проекчӗсен тӗллевӗсене, кӑтартӑвӗсене тивӗҫтерме тата мероприятийӗсене (результачӗсене) пурнӑҫлама пулӑшакан регион проекчӗсене пурнӑҫлассине тивӗҫтерекен муниципаллӑ программӑсен мероприятийӗсене (результачӗсене) пурнӑҫлама яракан бюджетсем хушшинчи трансфертсемсӗр" сӑмахсем хушса хурас;
6) 28 статьяра "Чӑваш Республикин Финанс министерствин" сӑмахсене "Чӑваш Республикин Министрсен Кабинечӗн" сӑмахсемпе улӑштарас;
7) 36 статьян ҫирӗм тӑххӑрмӗш абзацне ҫакӑн пек ҫырса хурас:
"Чӑваш Республики умӗнче укҫа-тенкӗ обязательствисем енӗпе парӑма кӗнине шута илсе вӗсене шутран кӑлармалли тата шута илнине ҫирӗплетмелли правилӑсене (сӑлтавсене, условисене тата йӗркене) палӑртать, Раҫҫей Федерацийӗн Бюджет кодексӗпе пӑхса хӑварнӑ тӗслӗхсемсӗр пуҫне;";
8) 42 статьян 3-мӗш пайӗн 181-мӗш пунктне "(енчен те проект докуменчӗсене туса хатӗрлеме Чӑваш Республикин республика бюджечӗн укҫи-тенкине пӑхса хӑвармаҫҫӗ пулсан), капиталлӑ строительство объекчӗ валли ҫавнашкал капиталлӑ строительство объектне укҫа-тенкӗпе тивӗҫтерессине (пӗрле укҫа-тенкӗ уйӑрассине) сӑлтавланине кӑтартакан ҫирӗплетнӗ проект докуменчӗсем пулман чухне вара, кирлӗ документсем пулманнин сӑлтавӗсене тата ӑна туса хатӗрлемелли сроксене кӑтартмалла" сӑмахсем хушса хурас;
9) 54 статьян 2-мӗш пайӗнче:
а) пӗрремӗш абзацра "ҫирӗплетнӗ формӑпа" сӑмахсене "палӑртнӑ вӑхӑтра тата формӑпа" сӑмахсемпе улӑштарас;
ӑ) ҫакӑн пек ҫырса иккӗмӗш ҫӗнӗ абзац хушса хурас:
"Ҫак пайӑн пӗрремӗш абзацӗнче кӑтартнӑ требованисене тивӗҫтермен тӳрлетӳсене яваплӑ комитет пӑхса тухма йышӑнмасть, ӑна саккун пуҫарӑвӗн правин субъекчӗсене тавӑрса парать.";
б) иккӗмӗш–улттӑмӗш абзацсене тивӗҫлӗн виҫҫӗмӗш–ҫиччӗмӗш абзацсем тесе шутлас;
10) 57 статьяра:
а) 2-мӗш пайра:
иккӗмӗш абзаца ҫакӑн пек ҫырса хурас:
"Чӑваш Республикин социаллӑ пурнӑҫпа экономика аталанӑвӗн иртсе пыракан финанс ҫулӗнчи кӗтекен итогӗсене (Чӑваш Республикин республика бюджечӗн тӗп паллисем улшӑнман тӗслӗхсемсӗр пуҫне) кӗртнӗ Чӑваш Республикин социаллӑ пурнӑҫпа экономика аталанӑвӗн тӳрлетнӗ прогнозне;";
ҫиччӗмӗш абзаца "(енчен те проект докуменчӗсене туса хатӗрлеме Чӑваш Республикин республика бюджечӗн укҫи-тенкине пӑхса хӑвармаҫҫӗ пулсан), капиталлӑ строительство объекчӗ валли ҫавнашкал капиталлӑ строительство объектне укҫа-тенкӗпе тивӗҫтерессине (пӗрле укҫа-тенкӗ уйӑрассине) сӑлтавланине кӑтартакан ҫирӗплетнӗ проект докуменчӗсем пулман чухне вара, кирлӗ документсем пулманнин сӑлтавӗсене тата ӑна туса хатӗрлемелли сроксене кӑтартмалла" сӑмахсем хушса хурас;
ӑ) 3-мӗш пайӑн пӗрремӗш абзацӗнче "Чӑваш Республикин социаллӑ пурнӑҫпа экономика аталанӑвӗн иртсе пыракан финанс ҫулӗнчи кӗтекен итогӗсемпе" сӑмахсене "Чӑваш Республикин социаллӑ пурнӑҫпа экономика аталанӑвӗн тӳрлетнӗ прогнозӗпе" сӑмахсемпе улӑштарас;
11) 60 статьяра:
а) 4-мӗш пайра "3-мӗш пункчӗпе" сӑмахсене "3-мӗш тата 31-мӗш пункчӗсемпе" сӑмахсемпе улӑштарас;
ӑ) 7-мӗш пая ҫакӑн пек ҫырса абзац хушса хурас:
"Чӑваш Республикин республика бюджечӗн (Чӑваш Республикин патшалӑхӑн бюджет тулашӗнчи территори фончӗн бюджечӗн) пӗтӗмлетнӗ бюджет ҫырӑвне бюджет дефицитне укҫа-тенкӗпе тивӗҫтермелли ҫӑл куҫсем тӑрӑх туса хатӗрленӗ тата тытса пынӑ чухне унӑн кӑтартӑвӗсене бюджет дефицитне укҫа-тенкӗпе тивӗҫтермелли ҫӑл куҫсен тӗп администраторӗсем, бюджет дефицитне укҫа-тенкӗпе тивӗҫтермелли ҫӑл куҫсен ушкӑнӗсем, ҫум ушкӑнӗсем, статйисем тата тӗсӗсем тӑрӑх ҫирӗплетеҫҫӗ.";
б) 8-мӗш пайӑн тӑваттӑмӗш абзацӗ хӑйӗн вӑйне ҫухатнӑ тесе йышӑнас;
в) 101-мӗш пай хӑйӗн вӑйне ҫухатнӑ тесе йышӑнас; 
г) 12-мӗш пай хӑйӗн вӑйне ҫухатнӑ тесе йышӑнас;
12) 13 сыпӑкӑн ятӗнче "халӑх" сӑмаха кӑларса пӑрахас;
13) 75 статьян 1-мӗш пайне ҫакӑн пек ҫырса абзац хушса хурас:
"Халӑх итлевне хутшӑнакансенчен Чӑваш Республикин республика бюджечӗн проекчӗ тата Чӑваш Республикин республика бюджетне пурнӑҫлани ҫинчен калакан ҫулталӑкри отчет тӗлӗшпе килнӗ сӗнӳсене яваплӑ комитет халӑх итлевне хутшӑнакансенчен сӗнӳсем йышӑнмалли вӑхӑт вӗҫленнӗ кунран пуҫласа икӗ ӗҫ кунӗ хушшинче Чӑваш Республикин Министрсен Кабинетне пӑхса тухма ярса парать. Чӑваш Республикин Министрсен Кабинечӗ кӑтартнӑ сӗнӳсене илнӗ кунран пуҫласа пилӗк ӗҫ кунӗ хушшинче хуравсене тата ӑнлантарса панисене яваплӑ комитета ярса парать.";
14) 2-мӗш хушса ҫырнинче:
а) "Муниципаллӑ округӑн (хула округӗн) бюджет тивӗҫтерӗвӗн расчетлӑ шайне палӑртасси" сыпӑкра:
"Муниципаллӑ округӑн (хула округӗн) налук хӑватне шутласа палӑртма кирлӗ налук тупӑшӗсен репрезентативлӑ системин тытӑмӗ" 1-мӗш таблицӑра:
"Налук базине хак паракан кӑтарту" графара "транспорт налукӗнчен илекен укҫа-тенкӗ калӑпӑшӗ" сӑмахсене "налук бази" сӑмахсемпе улӑштарас;
"Информаци ҫӑл куҫӗ" графара "Чӑваш Республикин Финанс министерстви" сӑмахсене "Федераци налук службин Чӑваш Республикинчи управленийӗ" сӑмахсемпе улӑштарас;
6-мӗш пайӑн улттӑмӗш абзацӗ хӑйӗн вӑйне ҫухатнӑ тесе йышӑнас;
ӑ) "Муниципаллӑ округсен (хула округӗсен) бюджет тивӗҫтерӗвне шайлаштарма паракан дотацисене шутласа палӑртасси" сыпӑкра:
1-мӗш пайра: 
вун виҫҫӗмӗш абзацра ", ӑна Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" саккунӗ ҫумне 
3-мӗш хушса ҫырнипе килӗшӳллӗн Муниципаллӑ округсен (хула округӗсен) тупӑш хӑвачӗн прогнозне йӗркелемелли методикӑпа килӗшӳллӗн шутласа палӑртнӑ" сӑмахсене кӑларса пӑрахас;
ҫакӑн пек ҫырса абзацсем хушса хурас:
"Чӑваш Республикин пӗрлештернӗ бюджетне тата муниципаллӑ округсен (хула округӗсен) бюджечӗсене черетлӗ финанс ҫулӗнче тата планпа пӑхнӑ тапхӑрта тупӑшсем кӗрессине прогноз тӑвассине муниципаллӑ округсен (хула округӗсен) бюджечӗсене черетлӗ финанс ҫулӗ тата планпа пӑхнӑ тапхӑр валли бюджет тивӗҫтерӗвне шайлаштарма уйӑракан дотацисен калӑпӑшне палӑртнӑ чухне ҫакӑн пек пурнӑҫлаҫҫӗ:
палӑртнӑ ставкӑсемпе налук хумалли база калӑпӑшӗн никӗсӗ ҫинче илекен налук тупӑшӗсем тӑрӑх, налук пуҫтарассин шайне, налук ҫӑмӑллӑхӗсене, Чӑваш Республикин пӗрлештернӗ бюджетне тата муниципаллӑ округсен (хула округӗсен) бюджечӗсене Чӑваш Республикин пӗрлештернӗ бюджетне иртсе пыракан ҫулта, черетлӗ финанс ҫулӗнче тата планпа пӑхнӑ тапхӑрта тупӑшсем кӗрессине прогнозламалли методикӑпа (ӑна Федераци налук службин Чӑваш Республикинчи управленийӗ ҫирӗплетнӗ) килӗшӳллӗн чӑн пырса кӗрекен тата кӗме пултаракан укҫа-тенкӗ кӑтартӑвӗсене шута илсе;
Чӑваш Республикин пӗрлештернӗ бюджетне тата муниципаллӑ округсен (хула округӗсен) бюджечӗсене чӑн пырса кӗрекен тата кӗме пултаракан укҫа-тенкӗ кӑтартӑвӗсен никӗсӗ ҫинче илекен налукран кӗмен тупӑшсем тӑрӑх (пурлӑх тата пурлӑхпа ҫыхӑнман активсене сутнинчен илекен тупӑшсемсӗр пуҫне).";
5-мӗш пайра:
пиллӗкмӗш абзацра "Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" саккунӗ ҫумне 3-мӗш хушса ҫырнинче илсе кӑтартнӑ Муниципаллӑ округсен (хула округӗсен) тупӑш хӑвачӗн прогнозне йӗркелемелли методикӑпа килӗшӳллӗн" сӑмахсене кӑларса пӑрахас;
вун пӗрмӗш абзацра ", ӑна Муниципаллӑ округсен (хула округӗсен) тупӑш хӑвачӗн прогнозне йӗркелемелли методикӑпа килӗшӳллӗн Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" саккунӗ ҫумне 3-мӗш хушса ҫырни тӑрӑх шутласа палӑртнӑ" сӑмахсене кӑларса пӑрахас;
15) 3-мӗш хушса ҫырни хӑйӗн вӑйне ҫухатнӑ тесе йышӑнас.
2 статья
1. Ҫак Саккун, ҫак Саккунӑн 1 статйин 11-мӗш пункчӗн 2026 ҫулхи кӑрлач уйӑхӗн 1-мӗшӗнчен пуҫласа вӑя кӗрекен "а" тата "ӑ" ҫум пункчӗсемсӗр пуҫне, ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Чӑваш Республикин "Чӑваш Республикинче бюджет правин хутшӑнӑвӗсене йӗркелесси ҫинчен" 2021 ҫулхи чӳк уйӑхӗн 16-мӗшӗнчи 81 №-лӗ саккунӗ (ҫак Саккунпа улшӑнусем кӗртнӗ) ҫумне 2-мӗш хушса ҫырнин положенийӗсемпе Чӑваш Республикин республика бюджетне туса хатӗрленӗ тата пурнӑҫланӑ чухне пулакан право хутшӑнӑвӗсем тӗлӗшпе Чӑваш Республикин 2026 ҫулхи тата планпа пӑхнӑ 2027 тата 2028 ҫулсенчи тапхӑрти республика бюджетӗнчен пуҫласа усӑ кураҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2025 ҫулхи раштав уйӑхӗн 26-мӗшӗ

